[image: image1.jpg]OBCINA TRZIN
Mengeska cesta 22, 1236 Trzin, Slovenija
TRZIN telefon + 386 1 564 45 44, faks + 386 1 564 17 72





TRR: 01386-0100001846              DŠ: SI33714789                  MŠ: 1358561                 Šifra neposrednega uporabnika občinskega proračuna:7684

Na podlagi 63. člena Zakona o javnih uslužbencih (Uradni list RS, št. 32/25, v nadaljnjem besedilu: ZJU-1) Občina Trzin, Mengeška cesta 22, 1236 Trzin, za Medobčinski inšpektorat in redarstvo, s sedežem na naslovu Mengeška cesta 9, 1236 Trzin, objavlja 

javni natečaj za zasedbo prostega uradniškega delovnega mesta

OBČINSKI REDAR VODJA SKUPINE (št. DM R-7/3)
v skupni občinski upravi Občine Trzin, Občine Komenda, Občine Lukovica, Občine Mengeš, Občine Moravče in Občine Vodice »Medobčinski inšpektorat in redarstvo«,

Mengeška cesta 9, 1236 Trzin
Kandidati, ki se bodo prijavili na prosto delovno mesto, morajo izpolnjevati naslednje pogoje:

· najmanj srednja strokovna izobrazba ali najmanj srednja splošna izobrazba,
· najmanj 3 leta in 6 mesecev delovnih izkušenj,

· preizkus znanja za opravljanje nalog občinskega redarstva in za uporabo pooblastil občinskega redarja,

· opravljeno usposabljanje za imenovanje v naziv,

· znanje uradnega jezika;
· državljanstvo Republike Slovenije;
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
· vozniški izpit B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je kandidat pridobil z opravljanjem del na delovnem mestu, za katero se zahteva eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Za aktivno znanje slovenskega jezika se šteje, če je oseba v javnem natečaju zahtevano izobrazbo dosegla na slovenski šoli. Osebe, ki nimajo končanih ustreznih slovenskih šol, potrebno znanje slovenščine dokazujejo s posebnim potrdilom uradno pooblaščene izobraževalne ustanove o uspešno opravljenem preizkusu znanja slovenščine po javno veljavnem izobraževalnem programu ustrezne stopnje v Republiki Sloveniji. Pri tem se šteje, da srednjo raven znanja slovenščine obvlada, kdor je uspešno opravil preizkus po izobraževalnem programu za poklicno ali triletno strokovno šolo ali po programu Slovenščina za tujce na visoki ravni (po lestvici Skupnega evropskega jezikovnega okvira raven C1).

Pri izbranem kandidatu se bo preverjalo, ali ima opravljen preizkus znanja za opravljanje nalog občinskega redarstva in za uporabo pooblastil občinskega redarja. V skladu z 22. členom Zakona o občinskem redarstvu (Ur. l. RS, št. 139/06 in 9/17) se izjemoma lahko za občinskega redarja imenuje oseba, ki nima strokovnega usposabljanja in preizkusa znanja za občinskega redarja, vendar mora usposabljanje in preizkus opraviti najkasneje v enem letu od dneva sklenitve pogodbe o zaposlitvi.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv oziroma ali se mu usposabljanje na podlagi 101. člena ZJU-1 lahko prizna. V kolikor kandidat nima opravljenega usposabljanja za imenovanje v naziv mora v skladu z 100. členom ZJU-1 opraviti usposabljanje najpozneje v enem letu od sklenitve pogodbe o zaposlitvi. 
Naloge, ki se opravljajo na tem delovnem mestu so:

· neposredno opravljanje nalog in izvajanje pooblastil na podlagi zakona, ki ureja občinsko redarstvo; 

· nadzor nad izvajanjem zakonov in odlokov občine ter izvajanje pooblastil iz stvarne pristojnosti občinskega redarstva, 

· izvajanje nalog v skladu s prednostnimi nalogami, določenimi v občinskem programu varnosti; 

· vodenje enostavnih upravnih postopkov na prvi stopnji; 

· vodenje, organiziranje in usklajevanje dela izmene/skupine; 

· opravljanje nalog z delovnega področja izmene/skupine; 

· vodenje nekaterih evidenc in pripravljanje poročil; 

· druge naloge s področja občinskega redarstva; 
· vodenje prekrškovnih postopkov in izdajanje plačilnih nalogov; 

· sodelovanje pri vodenju, organiziranju in usklajevanju dela občinskih redarjev;
· posredovanje pravnomočnih kazenskih točk v centralno evidenco;

· opravljanje administrativno tehničnih nalog za potrebe občinskega redarstva;

· po potrebi opravljanje administrativno tehničnih nalog za potrebe organa;

· po potrebi knjiženje plačil ter izvajanje izvršilnih postopkov za podračune občin ustanoviteljic, izhajajočih iz upravnih in prekrškovnih postopkov organa;

· opravljanje drugih nalog enake zahtevnosti s svojega delovnega področja po odredbi nadrejenih in predstojnikov.

Strokovna usposobljenost kandidatov se bo presojala na podlagi priloženih izjav, na podlagi prejete dokumentacije oziroma s pomočjo morebitnih drugih metod preverjanja strokovne usposobljenosti kandidatov.

· Izpolnjevanje pogojev za zasedbo prostega delovnega mesta kandidat dokazuje s predložitvijo pisne izjave in sicer:

· pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;

· pisno izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu ter navede ali delovne izkušnje, pridobljene na posameznem delovnem mestu ustrezajo zahtevnosti dela glede na raven izobrazbe, ki se zahteva za opravljanje tega dela;

· pisno izjavo kandidata o opravljenem preizkus znanja za opravljanje nalog občinskega redarstva in za uporabo pooblastil občinskega redarja, če ga ima kandidat opravljenega;
· pisno izjavo kandidata o opravljenem usposabljanju za imenovanje v naziv, iz katere je razvidno kje in kdaj je bilo usposabljanje opravljeno, če ga ima kandidat opravljenega;

· pisno izjavo o opravljenem vozniškem izpitu B kategorije;
· izjavo kandidata, da izpolnjuje vse druge pogoje za zasedbo delovnega mesta;
· pisno izjavo kandidata, da je državljan Republike Slovenije; 
· pisno izjavo kandidata, v kateri izjavlja, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev, ter da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

· pisno izjavo kandidata, da za namen natečajnega postopka dovoljuje organu, ki objavlja javni natečaj pridobitev podatkov iz centralne kadrovske evidence oziroma iz kadrovske evidence organa, v katerem opravlja delo. V primeru, da kandidat z vpogledom iz uradnih evidenc ne soglaša, mora sam predložiti ustrezna dokazila.

Prijava naj vsebuje tudi kratek življenjepis, kandidat naj v njej poleg formalne izobrazbe navede tudi druga znanja in veščine, ki jih je pridobil. 

Z izbranim kandidatom bomo delovno razmerje sklenili za nedoločen čas, s polnim delovnim časom. Izbrani kandidat bo naloge na uradniškem delovnem mestu občinski redar vodja skupine opravljal v nazivu občinski redar vodja skupine II, z možnostjo napredovanja v naziv občinski redar vodja skupine I. Izhodiščni plačni razred delovnega mesta je 12. plačni razred oziroma osnovna plača v višini 1.751,31 EUR bruto mesečno, pri čemer javni uslužbenec pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).
Delovni čas na uradniškem delovnem mestu občinski redar vodja skupine je razporejen v skladu z internim pravilnikom in je, po potrebi, lahko organiziran v neenakomerni razporeditvi. Izbrani kandidat bo naloge opravljal na lokaciji Mengeška cesta 9, Trzin in na terenu, na območju občin Trzin, Komenda, Lukovica, Mengeš, Moravče in Vodice.

Prijava na prosto delovno mesto mora biti vložena na obrazcu »Vloga za zaposlitev« , ki je priloga te objave, z natančno izpolnjenimi vsemi rubrikami in podpisano izjavo o izpolnjevanju pogojev. 

Prijavo je potrebno poslati izključno v elektronski obliki na elektronski naslov inspektorat@trzin.si, z označbo »Za javni natečaj za delovno mesto Občinski redar vodja skupine (št. DM R-7/3), številka 1103‑0006/2026« in sicer v roku 10 dni po objavi na spletnih straneh Občine Trzin (www.trzin.si) in spletni strani ter v prostorih Zavoda RS za zaposlovanje. Veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na ta način, ni bila vložena.
Obravnavane bodo samo pravočasne in popolne prijave. V izbirni postopek se v skladu s 65. členom ZJU-1 ne uvrsti kandidat, ki pošlje prijavo prepozno, kandidat, ki pošlje nepopolno prijavo ter kandidat, ki na dan izteka roka za vložitev prijave ne izkazuje izpolnjevanja natečajnih pogojev. 

Prijava je prepozna, če je informacijski sistem organa ali informacijski sistem za sprejem vlog, vročanje in obveščanje ni prejel pred iztekom roka.

Nepopolna prijava je prijava, ki ne vsebuje vseh prilog in navedb, ki so navedene v objavi javnega natečaja, ali iz katere ni mogoče razbrati, ali kandidat izpolnjuje natečajne pogoje. Če je vloga nepopolna, se kandidata, skladno s tretjim odstavkom 65. člena ZJU-1, ne poziva k dopolnitvi.

Obveščanje v postopku javnega natečaja poteka po elektronski poti na elektronski naslov kandidata, s katerega je poslal prijavo na javni natečaj, ali ki ga je za namen obveščanja v postopku navedel v prijavi. 

Obvestilo o končanem postopku javnega natečaja bo objavljeno na spletnih straneh Občine Trzin (www.trzin.si). 
Informacije o izvedbi javnega natečaja daje Irena Karčnik, o delovnem področju pa Milan Šterpin, na telefonski številki 01/564 47 20. 

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Številka:


1103-0006/2026
Datum objave:




Rok za prijavo do vključno:

Župan Občine Trzin

